Франкел је пливањем почео да се бави још као дечак, тренирајући у пливачкој секцији спортског друштва Хапоел из Јерусалима. Деби на међународној сцени имао је на европском првенству за јуниоре у мађарском Ходмезевашархељу 2016. где је освојио и прву званичну међународну медаљу каријери, бронзу у штафетној трци на 4×200 слободно. Исти успех постигао је и годину дана касније на истом такмичењу, овај пут у Нетанији у Израелу. Дебитантски наступ у сениорској конкуренцији имао је на светском првенству у Будимпешти 2017. где је пливао у штафетама 4×100 и 4×200 слободно, те у појединачној трци на 200 слободно (укупно 54. у квалификацијама).